Hameleonu rotaļas

"Hameleonu rotaļas" (, B&B) ir amerikāņu ziepju operas televīzijas seriāls, kas tiek pārraidīts kanālā CBS kopš 1987. gada 23. marta. Seriālam ir 39 sezonas, vairāk nekā 9700 sērijasHameleonu rotaļas (TV series 1987―) (2026. gada janvārī). Seriālu izveidoja Viljams Džozefs Bells ar sievu Lī Filipu Bellu. Seriāla sižets risinās Losandželosas apģērba modes industrijā, tajā atspoguļotas Foresteru, Loganu un Spenseru ģimeņu savstarpējās attiecības un Foresteru modes nama Forrester Creations darbība.

Kopš 2011. gada 7. septembra seriāls veidots augstas izšķirtspējas (HD) formātā. Seriāla 9000. sērija tika pārraidīta 2023. gada 18. aprīlī. CBS 2025. gada aprīlī paziņoja, ka seriāls turpināsies vismaz līdz savai 41. sezonai 2027.—2028. gada televīzijas sezonā.

"Hameleonu rotaļas" no citām amerikāņu ziepju operām izceļas arī ar milzīgo ārzemju auditoriju, un kopš pirmizrādes tā reiz ir bijusi starptautiski skatītākā ziepju opera ar vairāk nekā 26 miljoniem skatītāju katru nedēļu. Seriāls ārpus ASV ir populārs Itālijā, frankofonajās valstīs, Austrālijā un Vācijā.

Latvijā seriālu no 1995. gada 4. janvāra līdz 2010. gada 20. jūlijam pārraidīja Latvijas Televīzija. Seriāla sērijas latviešu valodā dublējuši aktieri Harijs Spanovskis un Maija Ķirse. LTV seriālu pārraidīja no 170. līdz 5359. sērijai. LTV un CBS 2006. gadā pieņēma lēmumu neizrādīt 1435 sērijas jeb piecas sezonas.

 Nosaukums 
Seriāla nosaukums angļu valodā ir The Bold and the Beautiful, nosaukuma burtiskais tulkojums latviešu valodā varētu būt "Pārdrošie un skaistie" vai "Drosmīgie un skaistie". Latvijas Televīzijas kinoraidījumu redakcijas darbinieki ilgi domāja skanīgāku seriāla latviskoto nosaukumu, līdz ilggadējais LTV režisors Žanis Ate ieteica nosaukumu "Hameleonu rotaļas". Seriāla nosaukums latviešu valodā pirmoreizi laikrakstu TV programmu anotācijās minēts 1994. gada 30. decembrī. Pateicoties seriāla sižetam un popularitātei, frāzi "Hameleonu rotaļas" latviešu valodā sāka lietot kā apzīmējumu nebeidzamām intrigām, kaislībām un skandāliem, kā arī ar tiem saistītām problēmām.

 Pašreizējie galveno lomu atveidotāji 
+ Galveno lomu atveidotāji Aktieris Tēls Ilgums Džons Makuks Ēriks Foresters 1987—pašlaik Ketrīna Kellija Lenga Brūka Logana 1987—pašlaik Žaklīna Makinesa Vuda Stefija Forestere 2008—2013; 2015—pašlaik Skots Kliftons Liams Spensers 2010—pašlaik Rebeka Badiga Dr. Teilore Heiza 2024—pašlaik Dons Daimonts Breds Karltons 1993 Bils Spensers jaunākais 2009—pašlaik Annika Noela Houpa Logana 2018—pašlaik Torstens Kejs Ridžs Foresters 2013—pašlaik Kimberlina Brauna Šīla Kārtere 1992—1998; 2002—2003; 2017—2018; 2021—pašlaik Džaneta "Šugara" Vēbere 2024 Hetere Toma Keitija Logana 2007—pašlaik Džošua Hofmanis R.J. Foresters 2023—pašlaik Vinsors Harmons Torns Foresters 1996—2016; 2022—pašlaik Dženifera Gareisa Donna Logana 2006—pašlaik Metjū Atkinsons Tomass Foresters 2019—pašlaik Daimonda Vaita Parisa Bakingema 2020—pašlaik Šons Kanans Dīkons Šārps 2000—2005; 2012; 2014—2017; 2021—pašlaik Liza Jamada Luna Nozava 2023—pašlaik

 Atsauces 

 Ārējās saites 



Kategorija:ASV televīzijas seriāli